Ambasadorul României în Belarus a fost rechemat în țară în contextul tensiunilor de la Minsk.
România l-a rechemat pentru consultări pe ambasadorul din Belarus, Viorel Moșanu. Mișcarea este în semn de solidaritate cu Polonia si Lituania. Cele două țări și-au retras ambasadorii, urmate de Cehia, Estonia, Letonia și Germania și Bulgaria.
Bogdan Aurescu a scris pe Twitter că ambasadorul României în Belarus, Viorel Moşanu, a fost rechemat pentru consultări, în semn de solidaritate cu Polonia si Lituania acuzate de regimul Lukașenko de amestec în politica internă a țării.Cele două țări și-au retras ambasadorii, urmate de Cehia, Estonia, Letonia și Germania și Bulgaria.Aurescu a subliniat că "presiunile“ regimului de la Minsk asupra unor state membre ale Uniunii Europene nu ajută la dialog."Am decis să îl rechemăm pe ambasadorul nostru în Belarus, pentru consultări, în spirit de solidaritate cu Lituania şi Polonia. Belarus trebuie să înţeleagă că presiunile la nivel diplomatic asupra statelor membre UE nu vor ajuta dialogul şi nu vor aduce rezultate pozitive“, a scris Bogdan Aurescu pe Twitter.